Groot kopseer op N1, N2 en ander hoofroetes in Wes-Kaap | Netwerk24
30 Oktober 2018 06:29
Elektrisiteit is herstel in die Hugenote-tonnel en die Robertsonpas, waar bome wat omgewaai het die pad versper het, is intussen oopgestel.
Verskeie hoofroetes in die Wes-Kaap was Dinsdagoggend vir verkeer gesluit.
Die N2 in albei rigtings by Macassar in Kaapstad was vroeg Dinsdagoggend weens 'n optog oor dienslewerings gesluit.
Dit is volgens verkeersverslae intussen oopgestel, hoewel vertragings verwag word.
Update: #Road_Closure N2 Inbound at Macassar, road has been re-opened, expect delays #SaveKidsLives pic.twitter.com/jIQiCSb8nC
— Cape Town FMS (@CapeTownFreeway) October 30, 2018
"Die pad by die Shell-en Engen-garage was in albei rigtings gesluit. Betogers brand bande," sê Kenny Africa, Wes-Kaapse verkeershoof.
Die Outeniqua- en die Robertsonpas in die Suid-Kaap is gesluit weens dodelike veldbrande.
Motoriste op die N1 moet nie by Beaufort-Wes afdraai kus toe nie, maar aanry tot by Worcester, sê Africa.
Die Hugenote-tonnel op die N1 is gesluit weens 'n kragonderbreking. Gebruik die Du Toitskloofpas as alternatiewe roete.
Die R321 tussen Villiersdorp en Vyeboom is weens 'n sandstorm gesluit.
Meer oor: N1 | Hugenote-Tonnel | N2 | Verkeer
Erge brande in Suid-Kaap eis al sewe